Argeadi

**Dinastija Argeada** (grčki: ) bila je starogrčka vladarska kuća Makedonije od 700. do 310. pne.. Vladali su, po Strabonovim navodima, drevnim makedonskim klanom također poznatim kao Argeadi. Prema predaji, koju prenose drevni antički historičari, porijeklo im je iz Argosa na jugu današnje Grčke (pa odatle potječe naziv *Argeadi*). Najpoznatiji članovi kuće su bili Filip II Makedonski i Aleksandar III Veliki, pod čijim je vodstvom makedonsko kraljevstvo steklo vlast nad Grčkom, porazilo Ahemenidsko Carstvo te se proširilo do Egipta i Indije. Nakon smrti Aleksandra IV 309. pne. vlast nad Makedonijom je preuzela dinastija Antipatrida.

## Porijeklo

Argeadi su tvrdili da potiču od Temenida iuz Argosa na Peloponezu, a čiji je legendarni predak Temen, bio pra-pra-praunuk Herakla. Iskopavajući palaču u Vergini Manolis Andronikos je u "tholos" prostoriji pronašao natpise koji izražavaju to vjerovanje. To je kasnije prenio i Herodot u *[[Historije (Herodot)|Historiji]]*, kada spominje kako su tri Temenova potomka - Gauanes, Erop i Perdika, pobjegli iz Argosa kod Ilira a onda u Gornju Makedoniju, u grad zvan Lebeja, gdje su služili kralja. Kralj im je potom naložio da napuste teritoriju zbog znamenja da će se nešto veliko dogoditi Perdiki. Mladići su potom otišli u drugi dio Makedonije, kraj Midinog vrta, odnosno planine Bormion. Tamo su se naselili i s vremenom pokorili Makedoniju. Herodot također spominje sudjelovanje Aleksandra I na Olimpijskim igrama 504. ili 500. pne. Drugi sudionici su protestirali tvrdeći da Aleksandar nije Grk. Hellanodikai su, međutim, ispitavši njegovo argeadsko porijeklo, dozvolili sudjelovanje. Aleksandar je osvojio stadion (5.22).

Prema Tukididu u *[[Historija Peloponeskog rata|Historiji Peloponeskog rata]]*, Argeadi su bili Temenidi iz Argosa, koji su se s planina spustili u Donju Makedoniju, istjerali Pijerijce iz Pijerija, osvojili Peoniju i uzak dio zemlje duž Vardar koji se proširio do Pele i mora. Također su dobili Migdoniju nakon protjerivanja Edona te Eordeu i Almopiju nakon što su protjerali Eordijce i Almopijce.

## Popis kraljeva
* Keraun Makedonski 808. pne. - 778. pne. 
* Koin Makedonski
* Tirima
* Perdika I 700. pne. -678. pne. 
* Argej I 678. pne. -640. pne. 
* Filip I Makedonski 640. pne. -602. pne. 
* Erop I 602. pne. -576. pne. 
* Alketa I 576. pne. -547. pne. 
* Aminta I 547. pne. -498. pne. 
* Aleksandar I Makedonski 498. pne. -454. pne. 
* Alketa II 454. pne. - 448. pne.
* Perdika II 448. pne. -413. pne. 
* Arhelaj 413. pne. -399. pne. 
* Krater Makedonski 399. pne. 
* Orest Makedonski 399. pne. -396. pne. 
* Arhelaj II 396. pne. -393. pne. 
* Aminta II 393. pne. 
* Pauzanije 393. pne. 
* Aminta III 393. pne. 
* Argej II 393. pne. -392. pne. 
* Aminta III (ponovo) 392. pne. -370. pne. 
* Aleksandar II Makedonski 370. pne. -368. pne. 
* Ptolemej I Makedonski 368. pne. -365. pne. 
* Perdika III 365. pne. -359. pne. 
* Aminta IV 359. pne. -356. pne. 
* Filip II Makedonski 359. pne. -336. pne. 
* Aleksandar Makedonski (Veliki) 336. pne. -323. pne. 
** Antipater, regent Makedonije 334. pne. -319. pne. 
* Filip III Makedonski 323. pne. -317. pne. 
* Aleksandar IV Makedonski 323. pne. -310. pne. 
** Perdika, regent Makedonije 323. pne. -321. pne. 
** Antipater, regent Makedonije 321. pne. -319. pne. 
** Poliperhon, regent Makedonije 319. pne. -317. pne. 
** Kasander, regent Makedonije 317. pne. -306. pne.

## Reference

V. također:
* Duane A. March, "The Kings of Makedon: 399-369 BC," Historia (Franz Steiner Verlag) vol. 44, No. 3 (1995), 257-282.

## Vanjske veze
*